فرانسادا "فرست لیدی"ه رسمی ایستاتوس وئریلمه‌سینه اعتراض ائدیلیر.
بیر درنک، پرزیدنت یولداشینا رسمی ایستاتوس وئریله‌رک بودجه‌دن اؤده نک آیریلماسی  ایله باغلی ایشلره قارشی ایمضا کامپانیاسی باشلاتدی.
اؤلکه‌ده قانونسوزلوق و اوصولسوزلوکلارا قارشی معاریفلندیرمه کامپانیا‌لاری تشکیل میلّی برابرلیک درنکی ائتدیگی آچیقلامادا، رسمی ایستاتوسو اولمایان "فرست لیدی" اوچون حقوقی چرچیوه معین ائدیلمه‌سی و بودجه‌دن پای آیریلماسی ایستیقامتینده داوام ائدن کومیسیون ایشلرینه قارشی چیخا‌راق، باشلاتدیغی آنلاین ایمضا کامپانیاسینا 120 مین نفر‌دن دستک گلدیگینی بیلدیردی.
پرزیدنت امانوئل ماکرونون یولداشی بریگیت ماکرونا حاضیردا 3 کؤمکچی، 2 سکرتر و 2 قوروما ایشچی‌سی‌نین تاسیس ائدیلدیگی‌نین وورغولاندیغی آچیقلامادا،
"ایللیک تخمینن 450 مین آورویا باشا گلن بو خیدمت‌لرین بدلی‌نین دولت بودجه‌سین‌دن کسیلدیگینی و پرزیدنت یولداشی ایستاتوسونون رسمیلشمه‌سی وضعیتینده حقوقی بیر قورولوشا قوووشا‌راق آیری بیر بودجه ایله خالقا چوخ داها چوخ یوک اولاجاغی" ساوونولدو.
آچیقلامادا آیریجا اوردو باشدا اولماق عذره، اجتماعی خرجلمه‌لرینده قناعت ائده‌رک خرج‌لری قیسما هدفینده اولان حکومتین، سیاسی اخلاق قانونو چیخارما ایشلری‌نین بو هدف‌لرله تضاد میدانا گتیردیگی قید ائدیلدی.
فرانسادا پرزیدنت یولداشی‌نین ایستاتوسو حاقیندا هر هانسی بیر قانونی دوزنلمه یوخدور.
پرزیدنت امانوئل ماکرون، سئچیم کامپانیاسی دؤورونده پرزیدنت‌ یولداشی‌نین تمثیلدکی قانونی ایستاتوسو حاقین‌داکی بلیرسیزلیغین آرا‌دان قالدیریلاجاغینی سؤیلمیش و
"اگر سئچیلیرسم بو موضوعدا قانونی چرچیوه‌نین معین ائدیلمه‌سی اوچون بیر ایش ائدیلمه‌سی تعلیماتی وئره‌جه‌یم."
